Document ID: /roh_data/filtered/fineweb-2-filterrobots_roh.jsonl.gz/24649

Il barometer da conjunctura dal post da perscrutaziun da conjunctura da la ETH (KOF) è sa reducì il matg per 3,3 puncts sin 100. Il nivel da l'avrigl aveva però stuì vegnir revedì per 2 puncts engiu sin 103,3. L'ultima giada saja il barometer stà il 2015 sin quest livel. Quai ha il KOF communitgà la mesemna avantmezdi.
Suenter ch'il barometer è sa sviluppà ils ultims onns sur la media, ès el uschia puspè s'avischinà a ses livel da media a lunga vista. Almain per il mument inditgeschia quai ina normalisaziun dal svilup da la conjunctura, scriva il KOF.
Signals negativs dals secturs mastergn e construcziun
Tenor il KOF han surtut indicaturs negativs en ils secturs mastergn e construcziun chaschunà ch'il barometer è sa sbassà. Er in svilup plitost negativ ha il KOF observà tar il consum ed ils exports. In lev plus han però fatg la restauraziun e hotellaria sco er las bancas.
RR novitads 10:00